title: A Tanács (EU) 2016/1232 határozata (2016. július 18.) az egyrészről az Európai Unió és az Európai Atomenergia-közösség, másrészről Koszovó (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) közötti stabilizációs és társulási megállapodással létrehozott Stabilizációs és Társulási Tanácsban a Stabilizációs és Társulási Tanács eljárási szabályzatának elfogadásáról szóló határozattal kapcsolatban az Európai Unió által képviselendő álláspontról

text:
                  28.7.2016

                  HU

                  Az Európai Unió Hivatalos Lapja

                  L 202/27

            A TANÁCS (EU) 2016/1232 HATÁROZATA
      (2016. július 18.)
      az egyrészről az Európai Unió és az Európai Atomenergia-közösség, másrészről Koszovó (*) közötti stabilizációs és társulási megállapodással létrehozott Stabilizációs és Társulási Tanácsban a Stabilizációs és Társulási Tanács eljárási szabályzatának elfogadásáról szóló határozattal kapcsolatban az Európai Unió által képviselendő álláspontról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 37. cikkére, összefüggésben annak 31. cikke (1) bekezdésével,
      tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (9) bekezdésével,
      tekintettel az Európai Bizottság javaslatára,
      mivel:

                  (1)

                  Az egyrészről az Európai Unió és az Európai Atomenergia-közösség, másrészről Koszovó (*) közötti stabilizációs és társulási megállapodás (1) (a továbbiakban: a megállapodás) 126. cikke Stabilizációs és Társulási Tanácsot hoz létre.

                  (2)

                  A megállapodás 127. cikkének (2) bekezdése úgy rendelkezik, hogy a Stabilizációs és Társulási Tanács elfogadja saját eljárási szabályzatát.

                  (3)

                  A megállapodás 129. cikkének (1) bekezdése úgy rendelkezik, hogy a Stabilizációs és Társulási Tanácsot egy Stabilizációs és Társulási Bizottság (a továbbiakban: a bizottság) segíti.

                  (4)

                  A megállapodás 129. cikkének (2) és (3) bekezdése továbbá úgy rendelkezik, hogy a Stabilizációs és Társulási Tanács az eljárási szabályzatában meghatározza a bizottság feladatait, valamint hogy a Stabilizációs és Társulási Tanács bármely hatáskörét átruházhatja a bizottságra.

                  (5)

                  A megállapodás 131. cikke úgy rendelkezik, hogy a Stabilizációs és Társulási Tanács más különleges bizottságot vagy testületet is létrehozhat, amely segítheti feladatai elvégzésében. A megállapodás rendelkezik továbbá arról, hogy a Stabilizációs és Társulási Tanács az eljárási szabályzatában meghatározza az ilyen bizottságok vagy testületek összetételét és feladatait, valamint azok működési rendjét.

                  (6)

                  Fontos rendszeresen hivatalos konzultációkat tartani a tagállamokkal és figyelembe venni a véleményüket. Ennek megfelelően a tagállamokat fel kell kérni, hogy az Európai Unió küldöttségének részeként vegyenek részt a Stabilizációs és Társulási Tanács valamennyi ülésén.

                  (7)

                  A Bizottság és az Unió külügyi és biztonságpolitikai főképviselője (a továbbiakban: a főképviselő) szorosan és folyamatosan figyelemmel kíséri, hogy Koszovó milyen erőfeszítéseket tesz a Szerbiával fennálló kapcsolatai normalizálása érdekében, és szükség szerint, de évente legalább kétszer jelentést tesz erről a kérdésről.

                  (8)

                  A megállapodás 140. cikkének negyedik bekezdése úgy rendelkezik, hogy az Unió az általa szükségesnek ítélt intézkedéseket hozhat, ideértve e megállapodás azonnali hatállyal, teljesen vagy részben történő felfüggesztését, abban az esetben, ha Koszovó nem teljesíti a megállapodás 5. és 13. cikkében meghatározott alapelveket. Minden olyan esetben, amikor a Bizottság a megállapodás 140. cikkének negyedik bekezdése alapján a megállapodás felfüggesztésére tesz javaslatot, figyelembe kell vennie a Stabilizációs és Társulási Tanács vonatkozó ajánlásait vagy határozatait, valamint a Bizottság és a főképviselő által benyújtandó, Koszovónak a Szerbiával fennálló kapcsolatai normalizálása érdekében tett erőfeszítéseiről szóló jelentéseit.

                  (9)

                  Az e határozatban és annak mellékleteiben, illetve a Stabilizációs és Társulási Tanács által elfogadandó határozatokban, ajánlásokban és egyéb dokumentumokban – például jegyzőkönyvekben – szereplő egyetlen kifejezés, megfogalmazás vagy fogalommeghatározás sem értelmezhető úgy, hogy az egyes tagállamok elismernék Koszovót független államként, ha ezt korábban nem tették meg.

                  (10)

                  A tagállamok belső eljárásai alkalmazhatóak a koszovói hatóságok által e megállapodás értelmében kibocsátott dokumentumok kézhezvételekor.

                  (11)

                  Helyénvaló meghatározni a Stabilizációs és Társulási Tanácsban a Stabilizációs és Társulási Tanács eljárási szabályzatának elfogadásáról szóló határozattal kapcsolatban az Unió által képviselendő álláspontot.

                  (12)

                  Ezért a Stabilizációs és Társulási Tanácsban az Unió által képviselendő álláspontnak a csatolt határozattervezeten kell alapulnia,

            ELFOGADTA EZT A HATÁROZATOT:
      1. cikk
      A megállapodás 126. cikke által létrehozott Stabilizációs és Társulási Tanácsban az Európai Unió által képviselendő álláspontnak a Stabilizációs és Társulási Tanács e határozathoz csatolt határozattervezetén kell alapulnia.
      A határozattervezetre vonatkozó technikai jellegű módosításokat a Tanács további határozata nélkül el lehet fogadni.
      2. cikk
      A tagállamok felkérést kapnak, hogy az Európai Unió küldöttségének részeként vegyenek részt a Stabilizációs és Társulási Tanács valamennyi ülésén. Emellett a Stabilizációs és Társulási Tanács részére benyújtott vagy az általa kiadott dokumentumokat is meg fogják kapni. A tagállamok e célból megadják a szükséges tájékoztatást az Unió külügyi és biztonságpolitikai főképviselőjének, aki egyben a Külügyek Tanácsának elnöke, a Szerződésekből fakadó feladatkörének megfelelően.
      3. cikk
      Ez a határozat az elfogadásának napján lép hatályba.

         Kelt Brüsszelben, 2016. július 18-án.

               a Tanács részéről

               az elnök

            G. MATEČNÁ

         (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  HL L 71., 2016.3.16., 3. o.

         AZ EU–KOSZOVÓ (*) STABILIZÁCIÓS ÉS TÁRSULÁSI TANÁCS 1/2016 SZÁMÚ HATÁROZATA
         (…)
         eljárási szabályzatának elfogadásáról
         A STABILIZÁCIÓS ÉS TÁRSULÁSI TANÁCS,
         tekintettel az egyrészről az Európai Unió és az Európai Atomenergia-közösség, másrészről Koszovó (*) közötti stabilizációs és társulási megállapodásra (a továbbiakban: a megállapodás) és különösen annak 126., 127., 129. és 131. cikkére,
         mivel ez a megállapodás 2016. április 1-jén hatályba lépett,
         ELFOGADTA EZT A HATÁROZATOT:
         1. cikk
         Elnökség
         A Stabilizációs és Társulási Tanács elnökségét a feleknek 12 hónapos időtartamra, felváltva kell betölteniük. Az első időszak a Stabilizációs és Társulási Tanács első ülésének napján kezdődik és ugyanazon év december 31-ig tart.
         2. cikk
         Ülések
         A Stabilizációs és Társulási Tanácsnak évente egyszer kell üléseznie, a stabilizációs és társulási tanácsok, azon belül a képviselet szintje és a rendezvény helyszíne tekintetében kialakult gyakorlatnak megfelelően. A Stabilizációs és Társulási Tanács a felek egyetértésével bármelyik fél kérésére rendkívüli üléseket tarthat. A Stabilizációs és Társulási Tanács üléseit a Stabilizációs és Társulási Tanács titkárságának kell összehívnia az elnökkel egyetértésben.
         3. cikk
         Küldöttségek
         Az elnököt valamennyi ülés megkezdése előtt tájékoztatni kell a felek küldöttségeinek tervezett összetételéről. A Stabilizációs és Társulási Tanács ülésén megfigyelőként az Európai Beruházási Bank (EBB) egy képviselőjének is részt kell vennie, amennyiben a napirenden az EBB-t érintő ügyek is szerepelnek. A Stabilizációs és Társulási Tanács más személyeket is meghívhat üléseire, hogy bizonyos témakörökben tájékoztatást nyújtsanak.
         4. cikk
         Titkárság
         Az Európai Unió Tanácsa Főtitkársága egy tisztviselőjének, valamint Koszovó belgiumi képviselete egy tisztviselőjének együttesen kell ellátnia a Stabilizációs és Társulási Tanács titkári feladatait.
         5. cikk
         Levelezés
         A Stabilizációs és Társulási Tanácsnak címzett leveleket a Stabilizációs és Társulási Tanács elnöke részére, az Európai Unió Tanácsa Főtitkárságának címére kell küldeni.
         Mindkét titkárnak gondoskodnia kell arról, hogy a levelezés eljusson a Stabilizációs és Társulási Tanács elnökéhez, és adott esetben azt körbe kell küldeniük a Stabilizációs és Társulási Tanács többi tagjának. A körbeküldött levelezést el kell küldeni a Bizottság Főtitkárságának, az Európai Külügyi Szolgálatnak és Koszovó belgiumi képviseletének.
         A Stabilizációs és Társulási Tanács elnökének közleményeit mindkét titkárnak el kell küldenie a címzetteknek, és adott esetben a Stabilizációs és Társulási Tanács második bekezdésben említett többi tagjának is.
         6. cikk
         Nyilvánosság
         Eltérő határozat hiányában a Stabilizációs és Társulási Tanács ülései nem nyilvánosak.
         7. cikk
         Az ülések napirendje
         (1)   Az elnöknek el kell készítenie az egyes ülések tervezett napirendjét. A tervezett napirendet a Stabilizációs és Társulási Tanács titkárainak az ülés kezdetét legalább 15 nappal megelőzően el kell juttatniuk az 5. cikkben említett címzetteknek. A tervezett napirendnek azokat a napirendi pontokat kell tartalmaznia, amelyeknek a napirendi pontok közé való felvételére vonatkozóan az elnök az ülés kezdetét legalább 21 nappal megelőzően kérést kapott; ugyanakkor a tervezett napirendbe csak olyan napirendi pontok kerülhetnek be, amelyek kísérő dokumentumait legkésőbb a napirend elküldésének időpontjáig eljuttatják a titkároknak. A napirendet a Stabilizációs és Társulási Tanácsnak az egyes ülések elején el kell fogadnia. Amennyiben arról mindkét fél megállapodik, a tervezett napirenden nem szereplő pontot is fel lehet venni a napirendre.
         (2)   Az elnök mindkét féllel egyetértésben az adott ügy sajátosságaira való tekintettel lerövidítheti az (1) bekezdésben meghatározott határidőket.
         8. cikk
         Jegyzőkönyv
         A két titkárnak valamennyi ülésről jegyzőkönyvtervezetet kell készítenie. A jegyzőkönyvben az egyes napirendi pontok tekintetében főszabályként a következőket kell feltüntetni:

                     —

                     a Stabilizációs és Társulási Tanácshoz benyújtott dokumentumok,

                     —

                     azok a nyilatkozatok, amelyeknek jegyzőkönyvbe vételét a Stabilizációs és Társulási Tanács valamely tagja kérte,

                     —

                     a meghozott határozatok, a megfogalmazott ajánlások, valamint az elfogadott nyilatkozatok és következtetések.

               A jegyzőkönyvtervezetet jóváhagyás céljából be kell nyújtani a Stabilizációs és Társulási Tanácsnak. A jóváhagyást követően a jegyzőkönyvet az elnöknek és mindkét titkárnak aláírásával kell ellátnia. A jegyzőkönyvet iktatni kell a társulás okiratainak letéteményese, azaz az Európai Unió Tanácsának Főtitkársága irattárában. Az 5. cikkben említett minden címzettnek el kell juttatni egy hitelesített másolatot.
         9. cikk
         Határozatok és ajánlások
         (1)   A Stabilizációs és Társulási Tanácsnak a felek közös egyetértésével kell meghoznia határozatait és ajánlásokat tennie, a megállapodás 2. és 5. cikkében foglaltakat nem érintve. A Stabilizációs és Társulási Tanács írásbeli eljárás útján is hozhat határozatokat és tehet ajánlásokat, amennyiben a felek megegyeznek erről.
         (2)   A Stabilizációs és Társulási Tanácsnak a megállapodás 128. cikke szerinti határozatainak és ajánlásainak a „határozat”, illetve „ajánlás” címet kell viselniük, amelyet egy sorszámnak, az elfogadásuk dátumának, valamint tárgyuk megjelölésének kell követnie. A Stabilizációs és Társulási Tanács határozatait és ajánlásait az elnöknek kell aláírnia és mindkét tikárnak hitelesítenie kell. A határozatokat és az ajánlásokat továbbítani kell az 5. cikkben említett valamennyi címzettnek. A felek maguk dönthetnek a Stabilizációs és Társulási Tanács határozatainak és ajánlásainak saját, hivatalos kiadványukban való közzétételéről.
         10. cikk
         Nyelvek
         A Stabilizációs és Társulási Tanács hivatalos nyelvei a stabilizációs és társulási megállapodás hiteles nyelvei. Eltérő határozat hiányában a Stabilizációs és Társulási Tanácsnak a tanácskozásait az ezeken a nyelveken elkészített dokumentációra kell alapoznia.
         11. cikk
         Költségek
         Az Európai Unió és Koszovó maga viseli a Stabilizációs és Társulási Tanács ülésein való részvétellel kapcsolatosan felmerülő saját költségeit, ezen belül mind a személyzeti, utazási és ellátási kiadásokat, mind a postai és távközlési kiadásokat. Az üléseken történő tolmácsolással, valamint a dokumentumok fordításával és sokszorosításával kapcsolatos kiadásokat, továbbá az ülések szervezésével kapcsolatosan felmerülő egyéb kiadásokat az üléseknek otthont adó félnek kell viselnie.
         12. cikk
         Stabilizációs és Társulási Bizottság
         (1)   Stabilizációs és Társulási Bizottság (a továbbiakban: a bizottság) jön létre azzal a céllal, hogy segítse a Stabilizációs és Társulási Tanácsot feladatainak végrehajtásában. A bizottságot egyrészt az Európai Unió képviselőinek, másrészt Koszovó képviselőinek kell alkotniuk, rendszerint főtisztviselői szinten.
         (2)   A bizottságnak elő kell készítenie a Stabilizációs és Társulási Tanács üléseit és tanácskozásait, szükség esetén végre kell hajtania a Stabilizációs és Társulási Tanács határozatait, valamint általánosságban véve biztosítania kell a társulási kapcsolat folytonosságát és a megállapodás megfelelő működését. Foglalkoznia kell minden olyan kérdéssel, amelyre a Stabilizációs és Társulási Tanács felhívja a figyelmét, valamint bármely egyéb olyan problémával, amely a stabilizációs és társulási megállapodás napi szintű végrehajtása során felmerülhet. A bizottságnak a javaslatait és minden határozat-/ajánlástervezetét be kell nyújtania elfogadásra a Stabilizációs és Társulási Tanácshoz.
         (3)   Olyan esetekben, amikor a megállapodás konzultációs kötelezettségre vagy konzultációs lehetőségre utal, a konzultációra a bizottság keretén belül is sor kerülhet. Mindkét fél megállapodásával a konzultáció a Stabilizációs és Társulási Tanács keretében tovább folytatható.
         (4)   A Stabilizációs és Társulási Bizottság eljárási szabályzata e határozat mellékletét képezi.

            Kelt,

                  a Stabilizációs és Társulási Tanács részéről

                  az elnök

            (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

            AZ EU–KOSZOVÓ (*) STABILIZÁCIÓS ÉS TÁRSULÁSI TANÁCS 1/2016 SZÁMÚ HATÁROZATÁNAK
            MELLÉKLETE
            (…)
            A Stabilizációs és Társulási Bizottság eljárási szabályzata
            1. cikk
            Elnökség
            A Stabilizációs és Társulási Bizottság (a továbbiakban: a bizottság) elnökségét a feleknek 12 hónapos időtartamra, felváltva kell betölteniük. Az első elnökségi időszak a Stabilizációs és Társulási Tanács első ülésének napján kezdődik és ugyanazon év december 31-ig tart.
            2. cikk
            Ülések
            A bizottságnak – a felek megegyezésével – akkor kell üléseznie, amikor a körülmények úgy kívánják. A bizottság valamennyi ülését a felek által közösen meghatározott helyszínen és időpontban kell tartani. A bizottság üléseit az elnöknek kell összehívnia.
            3. cikk
            Küldöttségek
            Az elnököt valamennyi ülés megkezdése előtt tájékoztatni kell a felek küldöttségeinek tervezett összetételéről.
            4. cikk
            Titkárság
            A bizottság titkári feladatait az Európai Bizottság egy tisztviselőjének, valamint Koszovó egy tisztviselőjének együttesen kell ellátnia. Az e határozatban említett, a bizottság elnökének címzett és a tőle származó közleményeket meg kell küldeni a bizottság titkárainak, valamint a Stabilizációs és Társulási Tanács titkárainak és elnökének.
            5. cikk
            Nyilvánosság
            Eltérő határozat hiányában a bizottság ülései nem nyilvánosak.
            6. cikk
            Az ülések napirendje
            (1)   Az elnöknek el kell készítenie az egyes ülések tervezett napirendjét. A tervezett napirendet a bizottság titkárainak az ülés kezdetét legalább 30 munkanappal megelőzően el kell juttatniuk a 4. cikkben említett címzetteknek. A tervezett napirendre azokat a napirendi pontokat kell felvenni, amelyeknek a napirendi pontok közé való felvételére vonatkozóan az elnök az ülés kezdetét legalább 35 nappal megelőzően kérést kapott; ugyanakkor a tervezett napirendbe nem kerülhetnek be olyan napirendi pontok, amelyek kísérő dokumentumait legkésőbb a napirend elküldésének időpontjáig nem juttatják el a titkároknak. A bizottság felkérhet szakértőket arra, hogy adott témában tájékoztatás céljából részt vegyenek az ülésen. A napirendet a bizottságnak az egyes ülések elején el kell fogadnia. Mindkét fél egyetértése esetén a tervezett napirenden nem szereplő pontot is fel lehet venni a napirendre.
            (2)   Az elnök mindkét féllel egyetértésben az adott ügy sajátosságaira való tekintettel lerövidítheti az (1) bekezdésben meghatározott határidőket.
            7. cikk
            Jegyzőkönyv
            Minden ülésről jegyzőkönyvet kell készíteni, amelyet a bizottság által levont következtetésekről az elnök által készített összefoglalóra kell alapozni. Miután a bizottság jóváhagyja a jegyzőkönyvet, azt az elnöknek és a titkároknak alá kell írniuk, majd mindkét félnek iktatnia kell. A jegyzőkönyv egy példányát a 4. cikkben említett minden címzettnek el kell juttatni.
            8. cikk
            Határozatok és ajánlások
            Azon különös esetekben, amikor a megállapodás 128. cikke alapján a Stabilizációs és Társulási Tanács határozathozatalra, illetve ajánlástételre hatalmazza fel a bizottságot, ezeket a jogi aktusokat a Stabilizációs és Társulási Tanács eljárási szabályzata 9. cikkének megfelelően kell meghozni.
            9. cikk
            Költségek
            Az Európai Unió és Koszovó maga viseli a bizottság ülésein való részvétellel kapcsolatosan felmerülő saját költségeit, ezen belül mind a személyzeti, utazási és ellátási kiadásokat, mind a postai és távközlési kiadásokat. Az üléseken történő tolmácsolással, valamint a dokumentumok fordításával és sokszorosításával kapcsolatos kiadásokat, továbbá az ülések szervezésével kapcsolatosan felmerülő egyéb kiadásokat az üléseknek otthont adó feleknek kell viselniük.
            10. cikk
            Albizottságok és különleges munkacsoportok
            A bizottság a saját felügyelete alatt működő albizottságokat és különleges munkacsoportokat hozhat létre. Ezeknek minden egyes ülésük után jelentést kell tenniük a bizottságnak. A bizottság bármelyik albizottságot vagy munkacsoportot megszüntetheti, illetve meghatározhatja és módosíthatja azok hatáskörét, valamint a bizottság feladatainak végrehajtásában való segítségnyújtás céljával további albizottságokat vagy munkacsoportokat hozhat létre. Ezek az albizottságok és munkacsoportok nem rendelkezhetnek döntéshozói hatáskörrel.

               (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         MELLÉKLET

            TERVEZET
            AZ EU–KOSZOVÓ (*) STABILIZÁCIÓS ÉS TÁRSULÁSI BIZOTTSÁG 1/2016. SZÁMÚ HATÁROZATA
            (…)
            albizottságok és különleges munkacsoportok létrehozásáról
            A STABILIZÁCIÓS ÉS TÁRSULÁSI BIZOTTSÁG,
            tekintettel az egyrészről az Európai Unió és az Európai Atomenergia-közösség, másrészről Koszovó (*) közötti stabilizációs és társulási megállapodásra és különösen annak 130. cikkére,
            Tekintettel a bizottság eljárási szabályzatára és különösen annak 10. cikkére,
            ELFOGADTA EZT A HATÁROZATOT:
            Egyetlen cikk
            Létrejönnek az I. mellékletben felsorolt albizottságok és különleges munkacsoportok. Hatáskörük meghatározása a II. mellékletben található.

               Kelt ….-ban/-ben, 2016. [hónap nap]-án/-én.

                     a Stabilizációs és Társulási Bizottság részéről

                     az elnök

               (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

               I. MELLÉKLET

                  Multidiszciplináris albizottsági struktúra

                           Megnevezés

                           Tárgyalt kérdések

                           A megállapodás cikke

                                       1.

                                       Kereskedelem, ipar, vámügy és adózás

                           Az áruk szabad mozgása

                           20. cikk

                           Ipari termékek

                           21–25. cikk

                           Kereskedelmi kérdések

                           36–49. cikk

                           Szabványosítás, mérésügy, akkreditáció, hitelesítés, megfelelőségértékelés és piacfelügyelet

                           80. cikk

                           Ipari együttműködés

                           99. cikk

                           Kkv-k

                           100. cikk

                           Turizmus

                           101. cikk

                           Vámügy

                           104. cikk

                           Adózás

                           105. cikk

                           Származási szabályok

                           III. jegyzőkönyv

                           Vámügyi kérdésekben való kölcsönös igazgatási segítségnyújtás

                           IV. jegyzőkönyv

                                       2.

                                       Mezőgazdaság és halászat

                           Mezőgazdasági termékek

                           26., 28., 29., 33., 34. és 37. cikk

                           Halászati termékek

                           31. és 32. cikke IV. és V. melléklet

                           Feldolgozott mezőgazdasági termékek

                           27. cikk és I. jegyzőkönyv

                           Bor

                           30. cikk és II. jegyzőkönyv

                           A mezőgazdasági és halászati termékekre, valamint a bortól és szeszes italoktól különböző élelmiszerekre vonatkozó földrajzi jelzések oltalma

                           35. cikk

                           Mezőgazdaság és az agráripari ágazat, állat- és növényegészségügyi kérdések

                           102. cikk

                           Halászati együttműködés

                           103. cikk

                                       3.

                                       Belső piac és verseny

                           Letelepedési jog

                           50–54. cikk

                           Szolgáltatásnyújtás

                           55–60. cikk

                           A megállapodás V. címével kapcsolatos egyéb kérdések

                           61–73. cikk

                           A jogszabályok közelítése és jogérvényesítés

                           74. cikk

                           Verseny

                           75–76. cikk

                           Szellemi, ipari és kereskedelmi tulajdonjogok

                           77–78. cikk

                           Közbeszerzés

                           79. cikk

                           Banki, biztosítási és egyéb pénzügyi szolgáltatások

                           96. cikk

                           Fogyasztóvédelem

                           81. cikk

                                       4.

                                       Gazdasági és pénzügyi kérdések, statisztika

                           Folyó fizetések és tőkemozgás

                           64–66. cikk

                           Gazdaságpolitika

                           94. cikk

                           Statisztikai együttműködés

                           95. cikk

                           Beruházásösztönzés és -védelem

                           98. cikk

                           Pénzügyi együttműködés

                           121–125. cikk

                                       5.

                                       Jogérvényesülés, szabadság és biztonság

                           Az intézmények és a jogállamiság megerősítése

                           83. cikk

                           Alapvető jogok, a megkülönböztetés elleni küzdelemmel együtt, és adatvédelem

                           3., 4. cikk és 84. cikk

                           Polgári és büntetőügyekben folytatott igazságügyi együttműködés

                           83. cikk

                           Vízum, határellenőrzés, menekültügy és migráció

                           85–86. cikk

                           Az illegális bevándorlás megakadályozása és visszaszorítása; visszafogadás

                           87–88. cikk

                           Pénzmosás

                           89. cikk

                           Kábítószerek

                           90. cikk

                           A terrorizmus elleni küzdelem

                           92. cikk

                           Szervezett bűnözés és egyéb jogellenes tevékenységek megelőzése

                           91. cikk

                                       6.

                                       Innováció, információs társadalom és szociálpolitika

                           Munkafeltételek és esélyegyenlőség

                           82. cikk

                           Társadalmi együttműködés

                           106. cikk

                           Oktatás és képzés

                           107. cikk

                           Kulturális együttműködés

                           108. cikk

                           Az audiovizuális területen folytatott együttműködés

                           109. cikk

                           Információs társadalom

                           110. cikk

                           Elektronikus kommunikációs hálózatok és szolgáltatások

                           111. cikk

                           Tájékoztatás és kommunikáció

                           112. cikk

                           Kutatás és technológiafejlesztés

                           118. cikk

                                       7.

                                       Közlekedés, energia, környezetvédelem és regionális fejlesztés

                           Közlekedés

                           113. cikk

                           Energiaügy

                           114. cikk

                           Környezetvédelem

                           115. cikk

                           Éghajlatváltozás

                           116. cikk

                           Polgári védelem

                           117. cikk

                           Regionális és helyi fejlesztés

                           119. cikk

                  A különleges munkacsoportok struktúrája

                           Megnevezés

                           Tárgyalt kérdések

                           A megállapodás cikke

                           A közigazgatás reformjával foglalkozó különleges munkacsoport

                           Közigazgatási reform

                           120. cikk

                           A normalizálással foglalkozó különleges munkacsoport (1)

                           Koszovó és Szerbia kapcsolatának látható és fenntartható fejlődése, valamint az Európai Unió KBVP-missziójával annak fennállása folyamán folytatott hatékony együttműködés

                           5. cikk

                  (1)  Ez a különleges munkacsoport nem helyettesíti a Pristina és Belgrád között a főképviselő közreműködésével folytatott párbeszédet.

               II. MELLÉKLET

                  Az EU–Koszovó
                   (*)
                  albizottságok és különleges munkacsoportok hatáskörének meghatározása

                  Összetétel és elnökség

               Az albizottságok, valamint a közigazgatás reformjával foglalkozó különleges munkacsoportot és a normalizálással foglalkozó különleges munkacsoportot az Európai Bizottság, a normalizálással foglalkozó különleges munkacsoport esetében az Európai Külügyi Szolgálat, valamint Koszovó képviselőinek kell alkotniuk. A munkacsoportokban a két félnek felváltva kell elnökölnie. A tagállamokat tájékoztatják és meghívják az albizottságok, valamint a közigazgatás reformjával, illetve a normalizálással foglalkozó különleges munkacsoport üléseire.

                  Titkárság

               Az egyes albizottságok és a különleges munkacsoportok titkárságát az Európai Bizottság, a normalizálással foglalkozó különleges munkacsoport esetében az Európai Külügyi Szolgálat, valamint Koszovó egy tisztviselőjének kell közösen alkotnia.
               Az albizottságokat és a különleges munkacsoportokat érintő minden közleményt el kell juttatni az érintett albizottság és munkacsoport titkárainak.

                  Ülések

               Az albizottságoknak és a különleges munkacsoportoknak – a felek megegyezésével – akkor kell ülésezniük, ha a körülmények úgy kívánják. Az albizottságok és a különleges munkacsoportok valamennyi ülését a felek által meghatározott helyszínen és időpontban kell tartani.
               Az albizottságok és a különleges munkacsoportok felkérhetnek szakértőket arra, hogy adott témában információnyújtás céljából részt vegyenek az ülésen, ha ebben mindkét fél egyetért.

                  Napirend és kísérő dokumentumok

               Az elnöknek és a titkároknak minden ülésre tervezett napirendet kell készíteniük az ülés megkezdése előtt legalább 30 nappal.
               A tervezett napirendre olyan napirendi pontokat lehet felvenni, amelyek esetében a napirendre történő felvételre irányuló kérést a titkárok az ülés előtt legalább 35 munkanappal megkapták.
               Az egyes ülések tervezett napirendjének elfogadását követően, de legkésőbb az ülés kezdetét megelőzően 10 munkanappal a koszovói fél titkárának be kell nyújtania az Európai Bizottság titkárához vagy a normalizálással foglalkozó különleges munkacsoport esetében az Európai Külügyi Szolgálat titkárához a tervezett napirendbe felvett napirendi pontokhoz kapcsolódó, szükséges írásbeli dokumentumokat.
               A harmadik bekezdésben említett határidő elmulasztása esetén az ülést további értesítés nélkül automatikusan törölni kell.

                  Témák

               Az albizottságoknak a multidiszciplináris albizottsági struktúrában felsorolt témakörök alapján a megállapodás különböző területeivel kapcsolatos kérdéseket kell megvitatniuk. Valamennyi témakörön belül fel kell mérniük a jogszabályok közelítése, alkalmazása és végrehajtása tekintetében elért fejlődést. Az albizottságoknak meg kell vizsgálniuk a megfelelő ágazatokban esetlegesen felmerülő problémákat, és ajánlásokat kell tenniük a lehetséges intézkedésekre.
               Az albizottságok az uniós vívmányok további értelmezésének fórumául is szolgálnak, valamint át kell tekinteniük a Koszovó által a megállapodásban tett kötelezettségvállalásokkal összhangban az uniós vívmányoknak való megfelelésben elért előrelépést.
               A közigazgatás reformjával foglalkozó különleges munkacsoportnak a közigazgatás reformjával kapcsolatos kérdéseket kell megvitatnia, és javaslatot kell tennie a lehetséges további intézkedésekre. A normalizálással foglalkozó különleges munkacsoportnak a Koszovó és Szerbia közötti kapcsolat látható és fenntartható fejlődésével, valamint a KBVP-misszióval annak fennállása folyamán folytatott hatékony együttműködéssel kapcsolatos kérdéseket kell megvitatnia, és javaslatot kell tennie a lehetséges további intézkedésekre.

                  Jegyzőkönyv

               Minden ülésről jegyzőkönyvet kell készíteni, amelyet az egyes üléseket követően el kell fogadni. Az albizottság vagy a különleges munkacsoport titkárának a jegyzőkönyv egy másolatát el kell juttatnia a Stabilizációs és Társulási Bizottság titkárának.

                  Nyilvánosság

               Eltérő határozat hiányában az albizottságok és a különleges munkacsoport ülései nem nyilvánosak.

                  (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.


title: 2012/593/EU: Az Európai Parlament határozata ( 2012. május 10. ) az Európai Alapítvány az Élet- és Munkakörülmények Javításáért 2010-es pénzügyi évre vonatkozó elszámolása lezárásáról

text:
               17.10.2012

               HU

               Az Európai Unió Hivatalos Lapja

               L 286/266

         AZ EURÓPAI PARLAMENT HATÁROZATA
   (2012. május 10.)
   az Európai Alapítvány az Élet- és Munkakörülmények Javításáért 2010-es pénzügyi évre vonatkozó elszámolása lezárásáról
   (2012/593/EU)
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2010-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (3) és különösen annak 16. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0116/2012),

               1.

               jóváhagyja az Európai Alapítvány az Élet- és Munkakörülmények Javításáért 2010-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 150. o.

      (2)  HL L 248., 2002.9.16., 1. o.

      (3)  HL L 139., 1975.5.30., 1. o.

      (4)  HL L 357., 2002.12.31., 72. o.


title: A Tanács 2008/814/KKBP határozata ( 2008. október 13. ) az Európai Unió és az Amerikai Egyesült Államok közötti, az Amerikai Egyesült Államoknak az Európai Unió koszovói jogállamiság-missziójában, az EULEX KOSOVO-ban való részvételéről szóló megállapodás megkötéséről

text:
               25.10.2008

               HU

               Az Európai Unió Hivatalos Lapja

               L 282/32

         A TANÁCS 2008/814/KKBP HATÁROZATA
   (2008. október 13.)
   az Európai Unió és az Amerikai Egyesült Államok közötti, az Amerikai Egyesült Államoknak az Európai Unió koszovói jogállamiság-missziójában, az EULEX KOSOVO-ban való részvételéről szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2008. február 4-én elfogadta az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépést (1).

               (2)

               Az együttes fellépés előírja, hogy a harmadik államok részvételére vonatkozó részletes rendelkezéseket a Szerződés 24. cikkének megfelelően megkötött megállapodásban kell meghatározni.

               (3)

               A Tanács 2004. december 13-án felhatalmazta az elnökséget, hogy az EU jövőbeli polgári válságkezelési műveletei esetén – amennyiben szükséges, a főtitkár/főképviselő támogatásával – harmadik államokkal tárgyalásokat kezdjen egy, az Európai Unió és valamely harmadik állam közötti, a harmadik államnak az Európai Unió polgári válságkezelési műveleteiben való részvételéről szóló megállapodásminta alapján történő megállapodás megkötése céljából. Ennek alapján az elnökség tárgyalásokat folytatott az Európai Unió és az Amerikai Egyesült Államok közötti, az Amerikai Egyesült Államoknak az Európai Unió koszovói jogállamiság-missziójában, az EULEX KOSOVO-ban való részvételéről szóló megállapodás megkötéséről.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és az Amerikai Egyesült Államok közötti, az Amerikai Egyesült Államoknak az Európai Unió koszovói jogállamiság-missziójában, az EULEX KOSOVO-ban való részvételéről szóló megállapodás az Európai Unió nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap arra, hogy kijelölje a megállapodásnak az Európai Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2008. október 13-án.

            a Tanács részéről

            az elnök

         B. KOUCHNER

      (1)  HL L 42., 2008.2.16., 92. o.
    ---documentbreak---

               25.10.2008

               HU

               Az Európai Unió Hivatalos Lapja

               L 282/33

         FORDÍTÁS
   MEGÁLLAPODÁS
   az Európai Unió és az Amerikai Egyesült Államok között az Amerikai Egyesült Államoknak az Európai Unió koszovói jogállamiság-misszójában, az EULEX KOSOVO-ban való részvételéről
   AZ EURÓPAI UNIÓ (EU vagy EURÓPAI UNIÓ)
   egyrészről, és
   AZ AMERIKAI EGYESÜLT ÁLLAMOK (EGYESÜLT ÁLLAMOK)
   másrészről,
   a továbbiakban: a felek,
   FIGYELEMBE VÉVE:
   az Európai Unió és az Egyesült Államok közös szándékát, miszerint szoros együttműködést kívánnak folytatni Koszovó demokratikus normái – különösen a jogállamisághoz kapcsolódó normák – kidolgozásának támogatásában,
   hogy az Európai Unió Tanácsa 2008. február 4-én elfogadta az Európai Unió koszovói jogállamiság-missziójáról, EULEX KOSOVO (a továbbiakban: az EULEX KOSOVO) szóló 2008/124/KKBP együttes fellépést,
   hogy az Egyesült Államok 2008. február 18-án felkérést kapott, hogy vegyen részt az Európai Unió koszovói jogállamiság-missziójában, az EULEX KOSOVO-ban,
   hogy a haderők létrehozása sikeresen befejeződött, valamint az EU polgári műveleti parancsnoka és a Polgári Válságkezelő Bizottság ajánlást tett az Egyesült Államoknak az EU által vezetett műveletben való részvételével kapcsolatos megállapodásra vonatkozóan,
   a Politikai és Biztonsági Bizottság EULEX/2/2008 határozatát (2008. április 22.) az Egyesült Államoknak az EULEX KOSOVO-hoz való hozzájárulása elfogadásáról,
   A KÖVETKEZŐKBEN ÁLLAPODTAK MEG:
   1. cikk
   Részvétel a műveletben
   (1)   Az Egyesült Államok e megállapodás rendelkezéseivel és bármely végrehajtási rendelkezéssel összhangban csatlakozik az Európai Unió koszovói jogállamiság-missziójáról, EULEX KOSOVO szóló 2008/124/KKBP együttes fellépéshez, valamint bármely olyan együttes fellépéshez vagy határozathoz, amelynek elfogadásával az Európai Unió Tanácsa az EULEX KOSOVO kiterjesztéséről határoz.
   (2)   Az Egyesült Államoknak az EULEX KOSOVO-hoz történő hozzájárulása nem érinti az Európai Unió döntéshozatali autonómiáját. Az uniós tagállamokból, az Egyesült Államokból és az EULEX KOSOVO-ban részt vevő egyéb nem uniós államokból álló hozzájáruló felek bizottsága kulcsfontosságú szerepet fog játszani a misszió napi irányításában; a bizottság véleményét az EULEX KOSOVO politikai ellenőrzését és stratégiai irányítását gyakorló Politikai és Biztonsági Bizottság is figyelembe veszi majd.
   (3)   Az Egyesült Államok biztosítja, hogy az általa az EULEX KOSOVO-hoz nyújtott hozzájárulás részeként rendelkezésre bocsátott személyek (a továbbiakban: a kiküldött személyi állomány) feladatukat a következőkkel összhangban teljesítik:

               —

               a 2008/124/KKBP együttes fellépés és annak lehetséges további módosításai,

               —

               az EULEX KOSOVO műveleti terve,

               —

               lehetséges végrehajtási rendelkezések, valamint

               —

               e megállapodás.

         (4)   Az Egyesült Államok biztosítja, hogy a kiküldött személyi állomány megbízatását az EULEX KOSOVO céljait és érdekeit teljes körűen támogatva végezze, és ezen céloknak és érdekeknek megfelelő magatartást tanúsítson.
   (5)   Az Egyesült Államok időben tájékoztatja a polgári műveleti parancsnokot és az EULEX KOSOVO misszióvezetőjét (a továbbiakban: a misszióvezető) az EULEX KOSOVO-hoz való hozzájárulásában bekövetkező bármely változásról. Az Egyesült Államok EULEX KOSOVO-ban való, e megállapodás szerinti részvétele az előirányzott pénzeszközök rendelkezésre állásának függvénye.
   (6)   Az orvosi vizsgálat elvégzését és a szükséges védőoltások beadását követően az illetékes egyesült államokbeli egészségügyi hatóságnak igazolnia kell, hogy a kiküldött személyi állomány a megbízatás teljesítéséhez szükséges megfelelő egészségügyi állapotban van. Az EULEX KOSOVO-hoz kiküldött személyi állománynak másolattal kell rendelkeznie ezen igazolásról.
   2. cikk
   A személyi állomány jogállása
   (1)   A Koszovóban szolgálatot teljesítő kiküldött személyi állomány jogállására a 2008/124/KKBP együttes fellépés 10. cikkének (1) bekezdését kell alkalmazni; a személyi állomány a vonatkozó ENSZ-dokumentumok – többek közt az 1244. sz. ENSZ BT határozat –, a Koszovóban alkalmazandó jog vonatkozó rendelkezései, valamint más vonatkozó dokumentumok és levelezés alapján biztosított kiváltságokat és mentességeket élvezi.
   (2)   A főparancsnoksághoz vagy a Koszovón kívül található parancsnoki elemekhez kiküldött személyi állomány jogállását a főparancsnokság, az érintett parancsnoki elemek és az Egyesült Államok közötti megállapodások határozzák meg.
   (3)   Az Egyesült Államok – a saját törvényi, rendeleti és közigazgatási rendelkezései által megengedett mértékben és az (1) bekezdésben említett, a személyi állomány jogállásáról szóló rendelkezések sérelme nélkül – kizárólagos joghatóságot gyakorol a kiküldött személyi állomány felett.
   (4)   Az Egyesült Államok felel az EULEX KOSOVO-ban történő részvételével kapcsolatos bármely, a saját kiküldött személyi állományától érkező vagy a kiküldött személyi állományával kapcsolatos követelés teljesítéséért. Az Egyesült Államok felel kiküldött személyi állománya bármely tagja ellen irányuló, megítélése szerint szükséges – különösen jogi vagy fegyelmi – eljárások megindításáért, saját törvényi, rendeleti és közigazgatási rendelkezéseivel összhangban.
   (5)   Az Egyesült Államok vállalja, hogy e megállapodás aláírásakor nyilatkozatot tesz arra vonatkozóan, hogy az EULEX KOSOVO-ban részt vevő bármely állammal szembeni követeléséről lemond.
   (6)   Az Európai Unió tagállamai vállalják, hogy – az Egyesült Államoknak az EULEX KOSOVO-ban való részvétele vonatkozásában – e megállapodás aláírásakor nyilatkozatot tesznek a követelésekről való lemondásukról.
   3. cikk
   Minősített információ
   Az Európai Unió és az Amerikai Egyesült Államok kormánya közötti, a minősített információk biztonságáról szóló, 2007. április 30-án Washingtonban megkötött megállapodást az EULEX KOSOVO összefüggésében is alkalmazni kell.
   4. cikk
   Parancsnoki lánc
   (1)   A polgári műveleti parancsnok gyakorolja az EULEX KOSOVO feletti stratégiai szintű parancsnoklást és ellenőrzést. A misszióvezető vállalja a felelősséget a misszióért, és gyakorolja az EULEX KOSOVO feletti helyszíni parancsnoklást és ellenőrzést.
   (2)   A misszióvezető gyakorolja a polgári műveleti parancsnok által kirendelt, a közreműködő államokból érkező személyi állomány, csoportok és egységek feletti parancsnoklást és ellenőrzést, valamint ellátja az EULEX KOSOVO rendelkezésére bocsátott eszközöket, forrásokat és információkat is érintő igazgatási és logisztikai feladatokat.
   (3)   Az 1. cikk (1) bekezdésében említett jogi eszközökkel összhangban az Egyesült Államok a művelet napi irányításának terén ugyanolyan jogokkal és kötelezettségekkel rendelkezik, mint az Európai Uniónak a műveletben részt vevő tagállamai.
   (4)   A misszióvezető felel az EULEX KOSOVO személyi állományát érintő fegyelmi kérdésekben. A fegyelmi eljárások megindítása az Egyesült Államok felelőssége.
   (5)   Az Egyesült Államok az EULEX KOSOVO-ban részt vevő nemzeti kontingensének képviseletére nemzeti kontingensvezetőt nevez ki. A nemzeti kontingensvezető az EULEX KOSOVO misszióvezetőjének jelentést tesz a nemzeti ügyekről, továbbá felel az állomány napi szintű fegyelméért.
   (6)   A művelet befejezésére vonatkozó határozatot az Európai Unió az Egyesült Államokkal folytatott konzultációt követően hozza meg, amennyiben az Egyesült Államok az említett határozat meghozatalának időpontjában még mindig hozzájárul az EULEX KOSOVO-hoz.
   5. cikk
   Pénzügyi vonatkozások
   Az Egyesült Államok viseli a műveletben való részvételével kapcsolatos, a 2008/124/KKBP együttes fellépés 9. cikkének (4) bekezdésében megállapított költségeket, azon költségek kivételével, amelyek – a művelet működési költségvetésében meghatározottaknak megfelelően – közös finanszírozás alá tartoznak.
   6. cikk
   A megállapodás végrehajtására vonatkozó rendelkezések
   Az e megállapodás végrehajtása során szükséges bármely technikai és igazgatási megállapodás az Európai Unió Tanácsának főtitkára/a közös kül- és biztonságpolitika főképviselője és az Egyesült Államok megfelelő hatóságai között jön létre.
   7. cikk
   A jogviták rendezése
   Az e megállapodás értelmezésével vagy alkalmazásával kapcsolatos vitákat a felek egymás között diplomáciai úton rendezik.
   8. cikk
   Hatálybalépés és felmondás
   (1)   Ez a megállapodás azon a napon lép hatályba, amikor azt mindkét fél aláírta, és mindaddig hatályban marad, amíg azt valamelyik fél fel nem bontja.
   (2)   E megállapodást két hónapos felmondási idő mellett bármelyik fél felmondhatja a másik félhez intézett írásbeli értesítés útján.

      Kelt Brüsszelben, a kétezer-nyolcadik év október havának huszonkettedik napján, két eredeti, angol nyelvű példányban.

            az Európai Unió részéről

            az Amerikai Egyesült Államok részéről

   MELLÉKLET
   NYILATKOZATOK
   A 2. cikk (5) és (6) bekezdésében említettek szerint
   Az EU tagállamainak nyilatkozata:
   „Az Európai Unió koszovói jogállamiság-missziójáról (EULEX KOSOVO) szóló, 2008. február 4-i 2008/124/KKBP uniós együttes fellépést alkalmazó EU-tagállamok – a belső jogrendjük által megengedett mértékben – lehetőség szerint igyekeznek lemondani az Egyesült Államokkal szemben – saját állományuk tagjának sérülése, halála, vagy a tulajdonukat képező és az EULEX KOSOVO által használt bármely eszközt ért kár vagy veszteség kapcsán – felmerült követeléseikről, amennyiben az ilyen sérülést, halált, kárt vagy veszteséget:

               —

               az Egyesült Államok személyi állományának valamely tagja a hivatali kötelessége teljesítése során és az EULEX KOSOVO-val kapcsolatban okozta, kivéve a súlyos gondatlanság vagy szándékos kötelezettségszegés esetét,

               —

               vagy bármely, az Amerikai Egyesült Államok tulajdonát képező eszköz használata okozta, amennyiben az adott eszközt a művelettel kapcsolatban használták, kivéve az EULEX KOSOVO személyi állomány az Amerikai Egyesült Államokból származó, ezen eszközt használó tagjának súlyos gondatlansága vagy szándékos kötelezettségszegése esetét.”

         Az Egyesült Államok nyilatkozata:
   „Az Európai Uniónak a 2008. február 4-i 2008/124/KKBP uniós együttes fellépés által létrehozott koszovói jogállamiság-missziójában (EULEX KOSOVO) részt vevő Egyesült Államok – a belső jogrendje által megengedett mértékben – lehetőség szerint igyekszik lemondani az EULEX KOSOVO-ban részt vevő bármely más állammal szemben – állománya tagjainak sérülése, halála vagy a saját tulajdonát képező és az EULEX KOSOVO által használt bármely eszközt ért kár vagy veszteség kapcsán – felmerült követeléseiről, amennyiben az ilyen sérülést, halált, kárt vagy veszteséget:

               —

               a személyi állomány valamely tagja az EULEX KOSOVO-val kapcsolatos hivatali kötelességének teljesítése során okozta, kivéve a súlyos gondatlanság vagy szándékos kötelezettségszegés esetét,

               —

               vagy az EULEX KOSOVO-ban részt vevő államok tulajdonában lévő eszközök használata okozta, amennyiben az eszközöket a művelettel kapcsolatban használták, kivéve az EULEX KOSOVO ezen eszközöket használó személyi állománya súlyos gondatlanságának vagy szándékos kötelezettségszegésének esetét.”


title: A Tanács 2001/395/EK határozata (2001. május 14.) az Európai Közösségnek az ENSZ Európai Gazdasági Bizottságának a személygépkocsik fékezésére vonatkozó alkatrész jóváhagyásról szóló 13-H rendeletéhez történő csatlakozásáról

text:
Fontos jogi nyilatkozat

|

32001D0395

Hivatalos Lap L 139 , 23/05/2001 o. 0014 - 0015

		A Tanács 2001/395/EK határozata(2001. május 14.)az Európai Közösségnek az ENSZ Európai Gazdasági Bizottságának a személygépkocsik fékezésére vonatkozó alkatrész jóváhagyásról szóló 13-H rendeletéhez történő csatlakozásárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához [1] ("1958. évi felülvizsgált megállapodás") való csatlakozásáról szóló 1997. november 27-i 97/836/EK tanácsi határozatra és különösen annak 3. cikke (3) bekezdésére és 4. cikke (2) bekezdésének második francia bekezdésére,tekintettel a gépjárművek és pótkocsijaik típusjóváhagyására vonatkozó [2] tagállami jogszabályok közelítéséről szóló, 1970. február 6-i 70/156/EGK tanácsi irányelvre,tekintettel a Bizottság javaslatára [3],tekintettel az Európai Parlament hozzájárulására [4],mivel:(1) A személygépkocsik fékezésére vonatkozó alkatrész jóváhagyásról szóló 13-H ENSZ európai gazdasági bizottsági rendelet szabványosított követelményeit a gépjárművek szerződő felek közötti kereskedelme műszaki akadályainak megszüntetésére szánták a fékezésre vonatkozóan, valamint magas szintű biztonságot és környezetvédelmet biztosítanak.(2) A 13-H számú rendeletről értesítették a szerződő feleket, és az hatályba lépett az összes olyan szerződő félre vonatkozóan, akik nem nyilvánítottak eltérő véleményt az 1958. évi felülvizsgált megállapodáshoz mellékelt rendeletben pontosan meghatározott időpontig vagy időpontokig.(3) A Közösségen kívüli országok piacaira történő bejutás megkönnyítése érdekében helyénvalónak tűnik megteremteni a 13-H rendelet követelményeinek a gépjárművek és pótkocsijaik [5] egyes kategóriáinak fékberendezéseire vonatkozó tagállami jogszabályok közelítéséről szóló 1971. július 26-i 71/320/EGK tanácsi irányelvben meghatározott követelményekkel való egyenértékűségét.(4) Ezen rendeletet bele kell foglalni a gépjárművekre vonatkozó jóváhagyási rendszerbe és így a Közösségen belüli hatályos jogalkotást ki kell vele egészíteni,A KÖVETKEZŐKÉPPEN HATÁROZOTT:1. cikkAz Európai Közösség csatlakozik az ENSZ Európai Gazdasági Bizottságának a személygépkocsik fékezésére vonatkozó alkatrész jóváhagyásról szóló 13-H rendeletéhez.A rendelet szövegét csatolták e határozathoz [6].2. cikkA 70/156/EGK irányelv 9. cikkének (1) bekezdése rendelkezésivel összhangban, az ENSZ Európai Gazdasági Bizottsága 13-H rendeletének követelményei, valamint a 71/320/EGK tanácsi irányelvben foglalt követelmények egyenértékűségét el kell ismerni.Kelt Brüsszelben, 2001. május 14-én.a Tanács részérőlaz elnökL. Rekke[1] HL L 346., 1997.12.17., 78. o.[2] HL L 42., 1970.2.23. A legutóbb a 98/91/EK európai parlamenti és tanácsi irányelvvel (HL L 11., 1999.1.16., 25. o.) módosított irányelv.[3] HL L 215. (E), 2000.7.25., 46. o.[4] A 2001. április 3-i hozzájárulás (a Hivatalos Lapban még nem tették közzé).[5] HL L 202., 1971.9.6., 37. o. A legutóbb a 98/12/EK bizottsági irányelvvel módosított irányelv (HL L 81., 1998.3.18., 1. o.)[6] Ezen rendeletet egy jövőbeni Hivatalos Lapban kell közzé tenni.--------------------------------------------------


               15.12.2016

               HU

               Az Európai Unió Hivatalos Lapja

               C 468/280

         P7_TA(2013)0559
   A Számvevőszék egy tagjának kinevezése (Phil Wynn Owen – Egyesült Királyság)
   Az Európai Parlament 2013. december 11-i határozata a Phil Wynn Owennek a Számvevőszék tagjává történő kinevezésére irányuló javaslatról (C7-0313/2013 – 2013/0811(NLE))
   (Konzultáció)
   (2016/C 468/60)

      Az Európai Parlament,

               —

               tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C7-0313/2013),

               —

               tekintettel eljárási szabályzata 108. cikkére,

               —

               tekintettel a Költségvetési Ellenőrző Bizottság jelentésére (A7-0438/2013),

               A.

               mivel a Költségvetési Ellenőrző Bizottság értékelte – különösen az Európai Unió működéséről szóló szerződés 286. cikkének (1) bekezdésében foglalt feltételek szempontjából – a javasolt jelölt képességeit;

               B.

               mivel a Költségvetési Ellenőrző Bizottság 2013. november 7-i ülésén meghallgatta a Tanács által a Számvevőszék tagjának jelölt személyt;

               1.

               kedvező véleményt ad a Tanács Phil Wynn Owen számvevőszéki taggá történő kinevezésére irányuló javaslatáról;

               2.

               utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, az Európai Unió többi intézményének és a tagállamok ellenőrző szerveinek.


title: A Tanács határozata (2002. november 18.) a 2001. évi kakaóról szóló nemzetközi megállapodásnak az Európai Közösség nevében történő megkötéséről

text:
Fontos jogi nyilatkozat

|

32002D0970

Hivatalos Lap L 342 , 17/12/2002 o. 0001 - 0001

		A Tanács határozata(2002. november 18.)a 2001. évi kakaóról szóló nemzetközi megállapodásnak az Európai Közösség nevében történő megkötéséről(2002/970/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 133. cikkére, összefüggésben 300. cikkének (2) bekezdésével,tekintettel a Bizottság javaslatára,mivel:(1) 2001. március 2-án az UNCTAD keretében összehívott egyeztetési konferencia határozat útján hivatalosan jóváhagyta a 2001. évi kakaóról szóló nemzetközi megállapodás szövegét.(2) Az új megállapodásról abból a célból tárgyaltak, hogy azt a legkésőbb 2003. szeptember 30-ig hatályban maradó, meghosszabbított hatályú, 1993. évi kakaóról szóló nemzetközi megállapodás helyébe léptessék.(3) A 2001. évi kakaóról szóló nemzetközi megállapodás nyitva áll az aláírásra és a megerősítő, elfogadó vagy jóváhagyó okiratok letétbe helyezésére.(4) A Közösség a meghosszabbított hatályú, 1993. évi nemzetközi megállapodás tagja, ezért érdekében áll, hogy jóváhagyja az azt követő megállapodást,A KÖVETKEZŐKÉPPEN HATÁROZOTT:1. cikkA 2001. évi kakaóról szóló nemzetközi megállapodást az Európai Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a Közösség nevében a megállapodás aláírására és a jóváhagyási okmány letétbe helyezésére jogosult személyt.Kelt Brüsszelben, 2002. november 18-án.a Tanács részérőlaz elnökP. S. Møller--------------------------------------------------


title: 2006/921/EK: A Tanács határozata ( 2006. december 11. ) a Délkelet-európai Stabilitási Egyezmény különleges koordinátorának kinevezéséről

text:
               13.12.2006

               HU

               Az Európai Unió Hivatalos Lapja

               L 351/19

      A TANÁCS HATÁROZATA

   (2006. december 11.)
   a Délkelet-európai Stabilitási Egyezmény különleges koordinátorának kinevezéséről
   (2006/921/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az Egyesült Nemzetek Ideiglenes Koszovói Missziója (UNMIK) és a Boszniai és Hercegovinai Főképviselő Hivatalának (OHR) támogatásáról szóló, 2000. május 22-i 1080/2000/EK tanácsi rendeletre, valamint a Délkelet-európai Stabilitási Egyezményre (SE) (1) és különösen annak 1a. cikkére,
   tekintettel a Bizottság javaslatára,
   mivel:

               (1)

               Az Európai Unió tagállamainak külügyminiszterei és az Európai Közösségek Bizottsága a Délkelet-európai Stabilitási Egyezmény más résztvevőivel együtt 1999. június 10-én megállapodtak egy Délkelet-európai Stabilitási Egyezmény (a továbbiakban: a stabilitási egyezmény) létrehozásában.

               (2)

               Az 1080/2000/EK tanácsi rendelet 1a. cikke a stabilitási egyezmény különleges koordinátorának évente történő kinevezésére vonatkozó eljárásról rendelkezik.

               (3)

               A kinevezéskor meg kell határozni a különleges koordinátor megbízatását is. A tapasztalat azt mutatja, hogy a 2006-ra vonatkozó, a Délkelet-európai Stabilitási Egyezmény különleges koordinátorának kinevezéséről szóló, 2005. december 12-i 2005/912/EK tanácsi határozatban (2) megállapított megbízatás megfelelő. A délkelet-európai regionális kerekasztal következtetései alapján, amely 2006. május 30-án Belgrádban a regionális felelősségvállalásról szóló átmeneti tervet fogadott el, és a 2006. június 12-i tanácsi következtetésekkel összhangban, a megbízatásnak különös hangsúlyt kell fektetnie az átmenet követelményire.

               (4)

               Célszerű világosan meghatározni a különleges koordinátor felelősségi körét, valamint iránymutatásokat adni a koordináció és a jelentések területén,

         A KÖVETKEZŐKÉPPEN HATÁROZOTT:
   1. cikk
   Dr. Erhard BUSEK-et nevezik ki a Délkelet-európai Stabilitási Egyezmény (a stabilitási egyezmény) különleges koordinátorának.
   2. cikk
   A különleges koordinátornak az 1999. június 10-i stabilitási egyezmény dokumentumának 13. pontjában előírt feladatokat kell ellátnia.
   3. cikk
   A 2. cikkben említett cél elérése érdekében a különleges koordinátor feladata:

               a)

               a stabilitási egyezmény célkitűzései megvalósításának előmozdítása az egyes olyan országokon belül, illetve azok között, amelyekben a stabilitási egyezmény hozzáadott értéket képvisel;

               b)

               elnökölni a délkelet-európai regionális kerekasztal során;

               c)

               szoros kapcsolatot tartani minden résztvevővel, valamint segíteni a stabilitási egyezmény államait, szervezeteit és intézményeit, továbbá a vonatkozó regionális kezdeményezéseket és szervezeteket a regionális együttműködés előmozdítása és a regionális felelősségvállalás megerősítése érdekében;

               d)

               szoros együttműködés az Európai Unió intézményével és tagállamaival az EU szerepének a stabilitási egyezményben – a stabilitási egyezmény 18., 19. és 20. pontjával összhangban – történő erősítése érdekében, és a stabilitási egyezmény munkájának, valamint a stabilizációs és társulási folyamat komplementaritásának biztosítása érdekében;

               e)

               rendszeres és – adott esetben – közös találkozók a munkacsoportok elnökeivel az átfogó stratégiai koordináció érdekében; valamint a délkelet-európai regionális kerekasztal titkársága és a titkárság eszközeinek biztosítása érdekében;

               f)

               egy előre meghatározott lista alapján és a stabilitási egyezmény résztvevőivel konzultálva meghatározza a stabilitási egyezmény keretében 2007 folyamán végrehajtandó kiemelt intézkedéseket, valamint a stabilitási egyezmény munkamódszereit és szerkezetét a következetesség és a források megfelelő felhasználásának biztosítása érdekében a regionális felelősségvállalásba történő átmenet igényeihez egyezteti;

               g)

               a délkelet-európai regionális kerekasztal 2006. május 30-i következtetéseivel összhangban a regionális felelősségvállalásba történő átmenet végrehajtásának megkönnyítése és e célból a délkelet-európai együttműködési folyamattal és annak kijelölt főtitkárságával való szoros együttműködés; különös figyelmet kell szentelni a regionális együttműködési tanács és egy regionális együttműködési titkárság felállításának, valamint a stabilitási egyezmény különböző munkacsoportjainak és kezdeményezéseinek racionalizására.

         4. cikk
   A különleges koordinátor finanszírozási megállapodást köt a Bizottsággal.
   5. cikk
   A különleges koordinátor tevékenységét a Tanács főtitkárával/a KKBP főképviselőjével, a Tanács elnökségével és a Bizottsággal, különösen az informális tanácsadó bizottság keretén belül kell összeegyeztetni. A helyszínen szoros kapcsolatot kell fenntartani a Tanács elnökségével, a Bizottsággal, a tagállamok állandó képviseleteinek vezetőivel, az Európai Unió különleges képviselőivel, valamint a Boszniai és Hercegovinai Főképviselő Hivatalával és az Egyesült Nemzetek koszovói polgári igazgatásával.
   6. cikk
   A különleges koordinátor adott esetben jelentést tesz a Tanácsnak és a Bizottságnak. Továbbra is rendszeresen tájékoztatja tevékenységéről az Európai Parlamentet.
   7. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2007. január 1-jétől2007. december 31-ig kell alkalmazni.

      Kelt Brüsszelben, 2006. december 11-én.

            a Tanács részéről

            az elnök

         E. TUOMIOJA

      (1)  HL L 122., 2000.5.24., 27. o. A 2098/2003/EK rendelettel (HL L 316., 2003.11.29., 1. o.) módosított rendelet.

      (2)  HL L 331., 2005.12.17., 32. o.


title: 2013/348/EU: A tagállamok kormányai képviselőinek határozata ( 2013. július 1. ) a Törvényszék egy bírájának kinevezéséről

text:
               3.7.2013

               HU

               Az Európai Unió Hivatalos Lapja

               L 184/5

         A TAGÁLLAMOK KORMÁNYAI KÉPVISELŐINEK HATÁROZATA
   (2013. július 1.)
   a Törvényszék egy bírájának kinevezéséről
   (2013/348/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen 106a. cikkének (1) bekezdésére,
   tekintettel Horvátország csatlakozási okmányára és különösen annak 22. cikke (1) bekezdésére,
   mivel:

               (1)

               Horvátország csatlakozási okmánya 22. cikkének (1) bekezdése arról rendelkezik, hogy a 2013. július 1-jétől2013. augusztus 31-ig tartó időszakra ki kell nevezni egy horvát bírót a Törvényszékhez.

               (2)

               A Törvényszék bírájává történő kinevezésre javasolt személy Vesna TOMLJENOVIĆ.

               (3)

               Az Európai Unió működéséről szóló szerződés 255. cikke által létrehozott bizottság véleményt nyilvánított Vesna TOMLJENOVIĆ-nak a törvényszéki bírói feladatok ellátására való alkalmasságáról,

         ELFOGADTÁK EZT A HATÁROZATOT:
   1. cikk
   Vesna TOMLJENOVIĆ-ot a Törvényszék bírájává nevezik ki a 2013. július 1-jétől2013. augusztus 31-ig tartó időszakra.
   2. cikk
   Ez a határozat 2013. július 1-jén lép hatályba.

      Kelt Brüsszelben, 2013. július 1-jén.

            a Tanács részéről

            az elnök

         L. LINKEVIČIUS


title: A Tanács (EU) 2016/1317 határozata (2016. július 28.) a Régiók Bizottságának a Belga Királyság által javasolt egy tagja kinevezéséről

text:
               2.8.2016

               HU

               Az Európai Unió Hivatalos Lapja

               L 208/45

         A TANÁCS (EU) 2016/1317 HATÁROZATA
   (2016. július 28.)
   a Régiók Bizottságának a Belga Királyság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a belga kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               A Régiók Bizottsága egy tagjának helye megüresedett, miután lejárt az a mandátum, amelynek alapján Hicham IMANE-t (Député wallon) tagnak javasolták.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

               —

               Hicham IMANE, Conseiller communal de la Ville de Charleroi (mandátumváltozás).

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. július 28-án.

            a Tanács részéről

            az elnök

         M. LAJČÁK

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: A Bizottság határozata ( 2011. január 25. ) „az EU közös transzferárfóruma” elnevezésű szakértői csoport létrehozásáról

text:
               26.1.2011

               HU

               Az Európai Unió Hivatalos Lapja

               C 24/3

         A BIZOTTSÁG HATÁROZATA
   (2011. január 25.)
   „az EU közös transzferárfóruma” elnevezésű szakértői csoport létrehozásáról
   2011/C 24/03
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A belső elszámolóárral foglalkozó szakértői csoport létrehozásáról szóló, 2006. december 22-i 2007/75/EK bizottsági határozat (1) létrehozta „az EU közös transzferárfóruma” elnevezésű szakértői csoportot. A szóban forgó határozat 2011. március 31-én hatályát veszti.

               (2)

               „Az EU közös transzferárfóruma” nem hivatalosan 2002-ben alakult meg. Megalakulása óta a tagállamok és a magánszféra hasznos vitafórumának bizonyult, és ennek eredményeképpen a Bizottság három magatartási kódexet javasolt, amelyeket a tagállamok a Tanácsban azóta el is fogadtak. A Bizottság emellett több, az EU közös transzferárfóruma által végzett munkán alapuló dokumentumot is elfogadott.

               (3)

               Tekintettel arra, hogy a transzferárak miatt felmerülő adózási kérdések a belső piac szempontjából igen fontosak, továbbá arra, hogy az EU közös transzferárfóruma által a Bizottságnak nyújtott segítség és tanácsadás során szerzett tapasztalatok kedvezőek, és a Bizottságnak a jövőben is szüksége van ilyen testületre, létre kell hozni egy új, „az EU közös transzferárfóruma” elnevezésű szakértői csoportot, és meg kell határozni annak feladatait és felépítését.

               (4)

               Az EU közös transzferárfóruma segíti és tanácsokkal látja el a Bizottságot a transzferárak kapcsán felmerülő adózási kérdésekben.

               (5)

               Az EU közös transzferárfórumát a transzferárak területén jártas kormány- és magánszférabeli szakértőknek kell alkotniuk. A szak- és érdeklődési területek kiegyensúlyozott képviseletének biztosítása érdekében kívánatos továbbá bevezetni annak a lehetőségét, hogy a tagok helyére más személyt nevezzenek ki.

               (6)

               A 2001/844/EK, ESZAK, Euratom bizottsági határozat (2) mellékletében megállapított bizottsági biztonsági szabályok sérelme nélkül meg kell határozni azokat a szabályokat, amelyek szerint a tagok információkat hozhatnak nyilvánosságra.

               (7)

               A személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (3) megfelelően kell feldolgozni.

               (8)

               A 2007/75/EK határozatot hatályon kívül kell helyezni.

               (9)

               E határozat alkalmazását célszerű határozott időtartamhoz kötni. A Bizottság kellő időben megvizsgálja, hogy indokolt-e ezt az időtartamot meghosszabbítani,

         A KÖVETKEZŐKÉPPEN HATÁROZOTT:
   1. cikk
   Tárgy
   Megalakul „az EU közös transzferárfóruma” elnevezésű szakértői csoport (a továbbiakban: a csoport).
   2. cikk
   Feladat
   A csoport feladatai a következők:

               1.

               olyan platform létrehozása, ahol az üzleti és a nemzeti adóigazgatási szakemberek megvitathatják a transzferárak okozta azon problémákat, amelyek akadályozzák az Unión belüli, határokon átívelő üzleti tevékenységeket;

               2.

               tanácsadás a Bizottság számára a transzferárak kapcsán felmerülő adózási kérdésekben;

               3.

               a Bizottság támogatása az OECD multinacionális vállalkozások és adóhatóságok számára kiadott transzferárképzési iránymutatásaival összhangban álló gyakorlati megoldások keresésében a transzferárakra vonatkozó szabályok Unión belüli egységesebb alkalmazásának céljából.

         3. cikk
   Konzultáció
   (1)   A Bizottság a transzferárképzéssel összefüggő bármely kérdésben tanácsot kérhet a csoporttól.
   (2)   A csoport elnöke tanácsolhatja a Bizottságnak, hogy egy meghatározott kérdésben konzultáljon a csoporttal.
   4. cikk
   Tagság, a tagok kinevezése
   (1)   A csoportot a következő személyek alkotják:

               a)

               a tagállamok egy-egy képviselője;

               b)

               a magánszféra 16 képviselője;

               c)

               az elnök.

         (2)   A tagállamokat képviselő tagokat az érintett nemzeti hatóság nevezi ki. E tagok a transzferárral kapcsolatos kérdésekkel foglalkozó köztisztviselők.
   (3)   A magánszférából érkező tagokat az Adóügyi és Vámuniós Főigazgatóság főigazgatója nevezi ki a pályázati felhívásra jelentkező azon szakértők közül, akik a 2. cikkben és a 3. cikk (1) bekezdésében említett területeken tapasztalattal és szakértelemmel rendelkeznek.
   (4)   A tagságra megfelelőnek bizonyuló, de ki nem nevezett jelöltek várólistára kerülhetnek, amelyet a Bizottság akkor használhat, ha valamely tag helyére másik tagot kell kinevezni.
   (5)   A tagokat két évre nevezik ki. A tagok a helyükbe lépő új tag felkéréséig, illetve megbízatásuk lejártáig maradnak hivatalban. Megbízatásuk megújítható.
   (6)   A tagok helyett a hivatali idejük végéig terjedő időszakra a következő esetekben nevezhető ki másik személy:

               a)

               ha a tag lemond megbízatásáról;

               b)

               ha a tag nem képes többé érdemben hozzájárulni a csoport működéséhez;

               c)

               ha a tag nem felel meg a Szerződés 339. cikke rendelkezéseinek;

               d)

               ha a tag nem független mindennemű külső befolyástól;

               e)

               ha a tag elmulasztja kellő időben tájékoztatni a Bizottságot az összeférhetetlenségről;

               f)

               ha a szak- és érdeklődési területek kiegyensúlyozott képviseletének biztosítása érdekében ez kívánatos.

         (7)   A tagokat személyükben nevezik ki, és azok függetlenül, a közérdek szolgálatában járnak el.
   (8)   A személyükben kinevezett magánszemélyek nevét közzéteszik a Bizottság szakértői csoportjai és az egyéb hasonló entitások nyilvántartásában (a továbbiakban: nyilvántartás) és a külön erre a célra létrehozott internetes oldalon.
   (9)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   A csoport elnökét az Adóügyi és Vámuniós Főigazgatóság főigazgatója nevezi ki.
   (2)   A Bizottság szolgálatainak egyetértésével a csoport alcsoportokat hozhat létre, amelyek a csoport által meghatározott megbízás alapján a csoport feladataival kapcsolatos konkrét kérdéseket tanulmányoznak. Az ilyen alcsoportokat megbízatásuk teljesítése után azonnal feloszlatják.
   (3)   A Bizottság képviselője a csoport vagy alcsoport munkájába eseti alapon olyan külső szakértőket is bevonhat, akik egy adott napirendi kérdésben különösen jártasak. A Bizottság képviselője emellett megfigyelői státust adhat magánszemélyeknek, a szakértői csoportokra vonatkozó horizontális szabályok 8. 3) pontja szerinti szervezeteknek, az EU ügynökségeinek és a tagjelölt országoknak. A csatlakozó országok és az OECD titkárságnak képviselőit is meghívhatják megfigyelőnek.
   (4)   A szakértői csoport tagjai és azok képviselői, valamint a felkért szakértők és megfigyelők eleget tesznek a szerződésekben és azok végrehajtási szabályaiban előírt szakmai titoktartási kötelezettségeknek, valamint az EU minősített információknak a 2001/844/EK, ESZAK, Euratom határozat mellékletében meghatározott védelmére vonatkozó bizottsági biztonsági szabályoknak. E kötelezettségeik esetleges elmulasztása esetén a Bizottság minden szükséges intézkedést meghozhat.
   (5)   A csoport és az alcsoportok üléseit rendes esetben a Bizottság helyiségeiben tartják. A titkársági feladatok ellátásáról a Bizottság gondoskodik. A csoport és az alcsoportok ülésein részt vehetnek a Bizottság más olyan tisztviselői is, akiket érint a megbeszélések tárgya.
   (6)   A csoport a szakértői csoportokra vonatkozó egységes eljárási szabályzat alapján elfogadja saját eljárási szabályzatát.
   (7)   A Bizottság a csoport tevékenységére vonatkozó lényeges információkat a szakértői csoportok nyilvántartásában vagy külön erre a célra létrehozott internetes oldalon teszi közzé.
   6. cikk
   Az ülésekkel kapcsolatos kiadások
   (1)   A csoport tevékenységeiben részt vevők szolgálataikért nem részesülnek díjazásban.
   (2)   A csoport munkájában részt vevők utazási és – adott esetben – ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   Az említett költségeket az éves forrásfelosztási eljárás keretében megállapított, rendelkezésre álló előirányzatok kimerüléséig térítik vissza.
   7. cikk
   Hatályon kívül helyezés
   A 2007/75/EK határozat hatályát veszti.
   8. cikk
   Időbeli hatály
   Ezt a határozatot 2015. március 31-ig kell alkalmazni.

      Kelt Brüsszelben, 2011. január 25-én.

            a Bizottság részéről

         Algirdas ŠEMETA

            a Bizottság tagja

      (1)  HL L 32., 2007.2.6., 189. o.

      (2)  HL L 317., 2001.12.3., 1. o.

      (3)  HL L 8., 2001.1.12., 1. o.


title: A Tanács (KKBP) 2015/1782 határozata (2015. október 5.) a Libériával szembeni további korlátozó intézkedésekről szóló 2004/487/KKBP közös álláspont hatályon kívül helyezéséről és a Libériával szembeni korlátozó intézkedésekről szóló 2008/109/KKBP közös álláspont módosításáról

text:
               6.10.2015

               HU

               Az Európai Unió Hivatalos Lapja

               L 259/25

         A TANÁCS (KKBP) 2015/1782 HATÁROZATA
   (2015. október 5.)
   a Libériával szembeni további korlátozó intézkedésekről szóló 2004/487/KKBP közös álláspont hatályon kívül helyezéséről és a Libériával szembeni korlátozó intézkedésekről szóló 2008/109/KKBP közös álláspont módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2004. április 29-én elfogadta a 2004/487/KKBP közös álláspontot (1), amely egyes pénzügyi intézkedésekről rendelkezik.

               (2)

               A Tanács 2008. február 12-én elfogadta a 2008/109/KKBP közös álláspontot (2), amely utazási korlátozásokról és fegyverembargóról rendelkezik.

               (3)

               Az Egyesült Nemzetek Biztonsági Tanácsa 2014. december 9-én elfogadta Libéria tekintetében a 2188 (2014) sz. ENSZ BT-határozatot, amely kilenc hónappal hosszabbította az utazásra vonatkozó intézkedéseket és a fegyverembargót.

               (4)

               Az Egyesült Nemzetek Biztonsági Tanácsa 2015. szeptember 2-án elfogadta Libéria tekintetében a 2237 (2015) sz. ENSZ BT-határozatot, amellyel megszüntette az 1521 (2003) sz. ENSZ BT-határozat 4. pontjában és az 1532 (2004) sz. ENSZ BT-határozat 1. pontjában foglalt, utazásra vonatkozó és pénzügyi intézkedéseket, valamint 2016. június 2-ig megújította a fegyverembargót a Libéria területén tevékenykedő valamennyi nem kormányzati szervezettel és személlyel szemben.

               (5)

               A 2008/109/KKBP közös álláspontot ezért ennek megfelelően módosítani kell, a 2004/487/KKBP közös álláspontot pedig hatályon kívül kell helyezni.

               (6)

               Egyes intézkedések végrehajtásához az Unió további fellépése szükséges,

         ELFOGADTA EZT A HATÁROZATOT:
   1. cikk
   A 2008/109/KKBP közös álláspont 3. cikkét el kell hagyni.
   2. cikk
   A 2008/109/KKBP közös álláspont 4. cikkének számozása 3. cikkre változik.
   A 2008/109/KKBP közös álláspont 5. cikkének számozása 4. cikkre változik.
   3. cikk
   A 2004/487/KKBP közös álláspont hatályát veszti.
   4. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxembourgban, 2015. október 5-én.

            a Tanács részéről

            az elnök

         N. SCHMIT

      (1)  A Tanács 2004/487/KKBP közös álláspontja (2004. április 29.) a Libériával szembeni további korlátozó intézkedésekről (HL L 162., 2004.4.30., 116. o.).

      (2)  A Tanács 2008/109/KKBP közös álláspontja (2008. február 12.) a Libériával szembeni korlátozó intézkedésekről (HL L 38., 2008.2.13., 26. o.).